Acord de licenţă pentru utilizatorul final

VĂ RUGĂM SĂ CITIŢI CU ATENŢIE ACORDUL DE LICENŢĂ DE MAI JOS ÎNAINTE DE A DESCĂRCA, INSTALA SAU UTILIZA ACEST PROGRAM. DESCĂRCAREA, INSTALAREA SAU UTILIZAREA PROGRAMULUI VA CONSTITUI ACORDUL DVS. LEGAL CU TERMENII ŞI CONDIŢIILE DE MAI JOS. DACĂ NU SUNTEŢI DE ACORD CU ACESTEA, NU DESCĂRCAŢI, NU INSTALAŢI ŞI NU UTILIZAŢI PROGRAMUL. 

1. PROGRAM 
Prin "Program" se înţelege programul de calculator (software), indiferent de canalul de distribuţie, adică fie că este descărcat pe bază de reproducere liberă (care poate include date de font, de contur, scalabile, care pot fi citite de către maşină, codate digital în format special), fie că este obţinut pe un DVD sau alte suporturi fizice de date, împreună cu toate codurile, tehnicile, instrumentele de programare, formatul, proiectarea, conceptele, metodele şi ideile asociate cu programul de calculator, precum şi toată documentaţia referitoare la acestea. 

2. DREPT DE AUTOR ŞI DREPTURI DE PROPRIETATE INTELECTUALĂ 
Acesta este un acord de licenţă, nu un contract de vânzare. Konica Minolta Business Solutions Europe GmbH ("Konica Minolta") deţine sau este licenţiată de alţi proprietari ("Distribuitor de licenţe Konica Minolta"), drepturile de autor şi alte drepturi de proprietate intelectuală ale programului, iar toate drepturile şi documentele doveditoare asupra programului, precum şi orice copie a acestuia sunt deţinute de Konica Minolta sau de Distribuitorul de licenţe Konica Minolta. În niciun caz nu se va considera că prezentul acord vă atribuie dvs. vreun drept de autor şi/sau vreun drept de proprietate intelectuală a programului de la Konica Minolta sau Distribuitorul de licenţe Konica Minolta. Cu excepţia celor prevăzute în prezentul acord, nu vi se acordă niciun drept asupra brevetelor, drepturilor de autor, denumirilor comerciale, mărcilor comerciale (înregistrate sau neînregistrate), nici alte drepturi, francize sau licenţe în legătură cu programul. Programul este protejat de prevederile legale şi acordurile internaţionale referitoare la drepturile de autor.

3. LICENŢĂ 
Prin aceasta, Konica Minolta vă acordă, şi sunteţi de acord să acceptaţi, o licenţă neexclusivă, netransferabilă şi limitată, prin care puteţi:
(i)	să instalaţi şi să utilizaţi programul doar pe calculatorul(calculatoarele) dumneavoastră conectate printr-o reţea internă cu un produs pentru care a fost conceput acest program;
(ii)	să permiteţi utilizatorilor calculatoarelor descrise mai sus să utilizeze programul, cu condiţia să vă asiguraţi că aceşti utilizatori respectă termenii prezentului acord;
(iii)	să utilizaţi programul numai pentru interesele dvs. profesionale sau personale;
(iv)	să faceţi o copie de rezervă sau pentru instalare a programului, exclusiv pentru a vă sprijini la utilizarea normală şi conform destinaţiei acestuia;
(v)	să transferaţi programul unei terţe părţi, prin transferarea unui exemplar al acestui acord şi a întregii documentaţii, cu condiţia ca (a) să transferaţi totodată acelei părţi sau să distrugeţi toate copiile programului, (b) acest transfer al proprietăţii reziliază licenţa dvs. din partea Konica Minolta şi (c) să vă asiguraţi ca partea căreia îi transferaţi drepturile este de acord să accepte şi se obligă să respecte termenii şi condiţiile prezentului acord. În cazul în care această parte nu acceptă aceşti termeni şi condiţii, nu aveţi dreptul să transferaţi programul.

4. RESTRICŢII 
(1) Fără un acord prealabil în scris din partea Konica Minolta, nu aveţi dreptul:
(i) 	să utilizaţi, să copiaţi, să modificaţi, să includeţi în alte programe sau să transferaţi copiile programului, altfel decât în modul prevăzut de prezentul acord;
(ii) 	să dezasamblaţi, să asamblaţi invers, să compilaţi invers sau să analizaţi în orice alt mod programul, cu excepţia cazurilor prevăzute de lege;
(iii)	să sublicenţiaţi, să închiriaţi, să daţi în leasing sau să distribuiţi programul sau orice copie a acestuia; sau
(iv) 	să îndepărtaţi, să utilizaţi sau să alteraţi orice marcă comercială, emblemă, declaraţie de drept de autor sau alte declaraţii, inscripţii, simboluri sau etichete proprietare din program.
(2) Sunteţi de acord să nu exportaţi programul în nicio formă care contravine legislaţiei în vigoare sau reglementărilor oricărei ţări referitoare la controlul exportului.

5. GARANŢII LIMITATE
Acest program vă este furnizat “ca atare” fără niciun fel de garanţii. Termenii expreşi ai acestui acord înlocuiesc orice alte garanţii, fie exprese sau implicite, iar Konica Minolta, companiile sale afiliate şi Distribuitorul de licenţe Konica Minolta nu îşi asumă niciun fel de garanţii cu privire la program, exprese sau implicite, incluzând, fără limitare, garanţiile implicite legate de vandabilitate, caracterul adecvat unui anumit scop şi neîncălcare a drepturilor terţilor. Limitarea garanţiei nu afectează sub nicio formă drepturile dvs. prevăzute de lege. În cazul în care această limitare nu este aplicabilă din cauza prevederilor legale, limitarea se va aplica numai în măsura maximă admisă de lege.

6. LIMITAREA DREPTURILOR DE DESPĂGUBIRE
În nicio circumstanţă, Konica Minolta, companiile sale afiliate sau Distribuitorul de licenţe Konica Minolta nu îşi asumă răspunderea pentru orice pierdere de profit, pierdere de date sau pentru orice alte pagube, indirecte, speciale, penale, incidentale sau consecvente, care rezultă din utilizarea sau imposibilitatea de utilizare a programului, chiar şi în cazul în care Konica Minolta, companiile afiliate, distribuitorii săi autorizaţi sau Distribuitorul de licenţe Konica Minolta au fost avertizaţi de posibilitatea acestor pagube sau pentru orice revendicare înaintată pe baza unei plângeri depuse de un terţ.

7. REZILIEREA ACORDULUI
Puteţi rezilia oricând această licenţă prin distrugerea programului şi a tuturor copiilor acestuia aflate în posesia dvs. Prezentul acord va fi reziliat, de asemenea, dacă nu îndepliniţi condiţiile din acesta. În cazul unei astfel de rezilieri, trebuie să distrugeţi imediat toate copiile programului aflate în posesia dvs.

8. LEGISLAŢIA DE REGLEMENTARE
Acest acord va intra sub incidenţa legilor ţării în care se efectuează livrarea către clientul iniţial.

9. SEPARABILITATE
În cazul în care oricare din părţile acestui acord este declarată ilegală sau este anulată printr-o hotărâre judecătorească sau a corpului administrativ al autorităţii competente, acest lucru nu va afecta părţile rămase ale acordului, care rămân pe deplin valabile şi în vigoare, ca şi cum partea ilegală sau anulată n-ar fi fost inclusă.

10. NOTIFICARE PENTRU UTILIZATORII FINALI DIN GUVERNUL S.U.A. 
Programul este un "articol comercial", în sensul definiţiei din 48 C.F.R. 2.101 (octombrie 1995), care constă dintr-un "program de calculator comercial" şi o "documentaţie de program de calculator comercial", conform sensului dat acestor termeni în 48 C.F.R. 12.212 (septembrie 1995).  În conformitate cu 48 C.F.R. 12.212 şi 48 C.F.R. 227.7202-1 până la 227.7202-4 (iunie 1995), toţi utilizatorii finali din guvernul S.U.A. vor achiziţiona programul doar cu drepturile prevăzute de prezentul acord.

CONFIRMAŢI CĂ AŢI CITIT ACEST ACORD, L-AŢI ÎNŢELES ŞI SUNTEŢI DE ACORD SĂ VĂ ASUMAŢI OBLIGAŢIILE DIN TERMENII ŞI CONDIŢIILE ACESTUIA. NICIO PARTE NU VA FI OBLIGATĂ SĂ RESPECTE ORICE ALTE DECLARAŢII CARE SUNT INCOMPATIBILE CU TERMENII ŞI CONDIŢIILE PREZENTULUI CONTRACT. ORICE AMENDAMENT LA ACEST ACORD ESTE VALABIL NUMAI ÎN SCRIS ŞI SEMNAT DE REPREZENTANŢII AUTORIZAŢI AI TUTUROR PĂRŢILOR.

