Ugovor o softverskoj licenci za krajnjeg korisnika

PRIJE PREUZIMANJA, INSTALACIJE ILI UPOTREBE SOFTVERA PAŽLJIVO PROČITAJTE DOLJE NAVEDEN UGOVOR O LICENCI. ZA PREUZIMANJE, INSTALACIJU ILI UPOTREBU LICENCE MORATE PRIHVATITI SVE DOLJE NAVEDENE, ZAKONOM PROPISANE, ODREDBE I UVJETE. AKO SE S ISTIMA NE SLAŽETE, NEMOJTE PREUZETI, INSTALIRATI NI UPOTREBLJAVATI SOFTVER. 

1. SOFTVER 
„Softver” označava računalni program (softver), neovisno o svom distribucijskom kanalu, odnosno neovisno o tome je li preuzet besplatno, bez plaćanja autorskih prava (što može uključivati digitalno kodirane, strojno čitljive podatke ili podatke u skalabilnom obrisnom fontu šifrirane u poseban format), ili dobiven na DVD-u ili nekom drugom fizičkom nosaču podataka zajedno sa svim kodovima, tehničkim podacima, formatom, dizajnom, konceptima, metodama i idejama povezanim s računalnim programom i svom pripadajućom dokumentacijom. 

2. AUTORSKA PRAVA I PRAVA INTELEKTUALNOG VLASNIŠTVA 
Ovo je ugovor o licenci, a ne prodajni ugovor. Konica Minolta Business Solutions Europe GmbH („Konica Minolta”) posjeduje prava vlasništva ili joj je dana licenca (“Davatelj licence Konica Minolta”), autorska prava i druga prava intelektualnog vlasništva na Softver, jednako kao što sva prava i vlasništvo za Softver i njegove kopije pridržava tvrtka Konica Minolta ili Davatelj licence Konica Minolta. Ovaj Ugovor ni u kojem slučaju ne znači prijenos autorskog prava i/ili prava intelektualnog vlasništva za Softver s tvrtke Konica Minolta ili Davatelja licence Konica Minolta na vas. Osim na način naveden u Ugovoru, nisu vam dodijeljena prava na patente, autorska prava, trgovačke nazive, zaštitne znakove (registrirane i neregistrirane) ni bilo koja druga prava, franšize ili licenci za Softver. Softver je zaštićen zakonima o autorskom pravu i odredbama međunarodnog ugovora.

3. LICENCA 
Konica Minolta vam ovim ugovorom daje, a vi prihvaćate neekskluzivnu, neprenosivu i ograničenu licencu i dopušteno vam je sljedeće:
(i)	instaliranje i upotreba Softvera isključivo na vašim računalima povezanim putem kućne mreže s proizvodom za koji je taj Softver dizajniran;
(ii)	upotreba Softvera korisnicima računala navedenim ovdje gore, pod uvjetom da osigurate da se svi korisnici slažu s odredbama ovog Ugovora;
(iii)	upotrebu Softvera isključivo za uobičajeno poslovanje ili osobnu upotrebu;
(iv)	izradu jedne kopije Softvera isključivo u svrhu sigurnosnog kopiranja ili instalacije kao podršku uobičajene i predviđene upotrebe Softvera;
(v)	prijenos Softvera na drugu stranu prijenosom kopije ovog Ugovora i sve dokumentacije zajedno sa Softverom, pod sljedećim uvjetima: (a) morate, istovremeno, prenijeti kopiju na dotičnu stranu ili uništiti sve druge kopije Softvera, (b) takav prijenos vlasništva prekida vašu licencu od tvrtke Konica Minolta i (c) morate osigurati da se ta druga strana složila i da prihvaća odredbe i uvjete ovog Ugovora. Ako ta druga strana ne prihvaća te odredbe i uvjete, ne smijete joj prenijeti kopiju Softvera.

4. OGRANIČENJA 
(1) Bez prethodnog pisanog dopuštenja tvrtke Konica Minolta zabranjeno vam je sljedeće:
(i) 	upotreba, kopiranje, izmjena, spajanje i prijenos kopija Softver osim prema ovdje navedenim uvjetima;
(ii) 	obrnuti inženjering, obrnuto sklapanje, obrnuto kompiliranje ili bilo kakva druga analiza Softvera, osim na način dopušten zakonom;
(iii) 	podlicenciranje, najam, zakup ili distribucija Softvera ili neke njegove kopije; ili
(iv) 	uklanjanje, upotreba ili izmjena zaštitnog znaka, logotipa, autorskog prava ili drugih vlasničkih napomena, legendi, simbola ili oznaka u Softveru.
(2) Slažete se da nećete izvoziti Softver ni u kakvom obliku koji je protivan primjenjivim zakonskim propisima i odredbama koje se odnose na kontrolu izvoza u bilo kojoj od država.

5. OGRANIČENA JAMSTVA
Softver vam je dan u obliku “kakav jest” bez ikakvih jamstva. Izričite odredbe ovog Ugovor vrijede umjesto svih drugih jamstava, izričitih ili implicitnih, a tvrtka Konica Minolta, njene tvrtke kćeri i Davatelj licence Konica Minolta odriču se svih jamstava vezanih uz Softver, izričitih ili implicitnih, uključujući, ali bez ograničenja, implicitna jamstva utrživosti, prikladnosti za određenu namjenu i nepovređivanje prava trećih strana. Dolje navedeno odricanje od jamstva ne uteče na vaša zakonska prava. Ako odricanje od jamstva nije dopušteno važećim zakonom, odricanje odnosi se samo na vas i to do maksimalnog obima dopuštenog zakonom.

6. OGRANIČENJE PRAVNIH LIJEKOVA
Tvrtka Konica Minolta, njene tvrtke kćeri kao ni Davatelj licence Konica Minolta, ni u kojem slučaju ne snose odgovornost za izgubljenu dobit, gubitak podataka kao ni bilo koju drugu neizravnu, posebnu, kaznenu, nehotičnu ili posljedičnu štetu koja može nastati kao posljedica upotrebe ili nemogućnosti upotrebe Softvera čak i ako su tvrtka Konica Minolta, njene tvrtke kćeri, ovlašteni preprodavači ili Davatelj licence Konica Minolta upozoreni na mogućnost takve štete ili bilo kojeg vašeg tužbenog zahtjeva utemeljenog na tužbenom zahtjevu treće strane.

7. RASKID UGOVORA
Ovu licencu možete raskinuti u svakom trenutku uništavanjem Softvera i svih njegovih pripadajućih kopija. Ovaj se Ugovor raskida i ako se ne budete pridržavali svih ovdje navedenih odredbi. Po raskidu odmah morate uništiti sve kopije Softvera koje posjedujete.

8. MJERODAVNO PRAVO
Za ovaj Ugovor mjerodavno je pravo države u koju je proizvod isporučen izvornom kupcu.

9. IZDVAJANJE
Ako se neki dio ili dijelovi ovog Ugovora proglase protuzakonitim ili ništavnim i nevažećim od strane suda ili administrativnog tijela nadležne jurisdikcije, takva odluka neće utjecati na preostale dijelove ovog Ugovora i oni će ostati potpuno važeći i na snazi, neovisno o tim dijelovima koji su proglašeni protuzakonitim ili nevažećim.

10. OBAVIJEST ZA KRAJNJE KORISNIKE U SAD-u 
Softver je „komercijalna stavka” kao što je taj pojam definiran u skladu s odredbom 48 C.F.R. 2.101 (iz listopada 1995.), a sastoji se od „komercijalnog računalnog softvera” i „dokumentacije komercijalnog računalnog softvera” kao što su ti pojmovi upotrijebljeni u odredbi 48 C.F.R. 12.212 (iz rujna 1995.).  U skladu s odredbom 48 C.F.R. 12.212 i 48 C.F.R. 227.7202-1 do 227.7202-4 (iz lipnja 1995.), svi krajnji korisnici iz SAD-a Softver mogu nabaviti isključivo s ovdje navedenim pravima.

POTVRĐUJETE DA STE PROČITALI OVAJ UGOVOR, DA GA RAZUMIJETE I SLAŽETE SE S OBVEZUJUĆIM ODREDBAMA I UVJETIMA. NIJEDNA STRANA NIJE OBVEZNA PRIDRŽAVATI SE NEKIH DRUGIH IZJAVA NI PRIKAZA KOJI SE NE POKLAPAJU S ODREDBAMA I UVJETIMA OVOG UGOVORA. SVAKI DODATAK OVOM UGOVORU POSTAJE VAŽEĆI SAMO AKO JE U PISANOM OBLIKU I PROPISNO POTPISAN OD STRANE OVLAŠTENIH ZASTUPNIKA SVAKE OD STRANA.

