Szoftver végfelhasználói licencszerződés

KÉRJÜK, A SZOFTVER LETÖLTÉSE, TELEPÍTÉSE ÉS HASZNÁLATA ELŐTT FIGYELMESEN OLVASSA EL AZ ALÁBBI LICENCSZERZŐDÉST. A SZOFTVER LETÖLTÉSÉVEL, TELEPÍTÉSÉVEL VAGY HASZNÁLATÁVAL ÖN ELFOGADJA A JELEN LICENCSZERZŐDÉS ALÁBBIAKBAN TALÁLHATÓ FELTÉTELEIT. AMENNYIBEN ÖN NEM FOGADJA EL EZEKET, NE TÖLTSE LE, NE TELEPÍTSE ÉS NE HASZNÁLJA A SZOFTVERT. 

1. SZOFTVER 
A "Szoftver" a terjesztési csatornájától függetlenül, azaz a jogdíjmentesen letöltött (amely digitálisan kódolt, géppel olvasható, méretezhető körvonalas betűtípusadatokat is tartalmazhat, különleges formátumban kódolva), vagy DVD-n, illetve bármilyen más fizikai adathordozón kapott jelen számítógépes programot (szoftvert) jelenti, az ahhoz kapcsolódó valamennyi kóddal, eljárással, szoftvereszközzel, formátummal, formatervvel, fogalmakkal, módszerekkel és ötletekkel, valamint az ezekhez tartozó dokumentációval együtt. 

2. SZERZŐI JOGOK ÉS SZELLEMI TULAJDONJOG 
A jelen licencszerződés nem minősül adásvételi szerződésnek. A Szoftverhez kapcsolódó szerzői jogok és egyéb szellemi tulajdonjogok a Konica Minolta Business Solutions Europe GmbH ("Konica Minolta") tulajdonában vannak, illetve a Konica Minolta más tulajdonosoktól ("Konica Minolta licencadó") származó licencjogokkal rendelkezik a Szoftverre vonatkozóan, és a Szoftverre, illetve másolataira vonatkozó összes jogot és jogcímet a Konica Minolta vagy a Konica Minolta licencadó fenntartja. A jelen szerződés semmiképpen nem értelmezhető a Szoftver és a hozzá fűződő szerzői jogoknak vagy szellemi tulajdonjogoknak a Konica Minolta vagy a Konica Minolta licencadója által a vásárló részére történő átengedéseként. A jelen szerződésben külön feltüntetett esetek kivételével, Ön nem szerez semmilyen jogosultságot a Szoftverrel kapcsolatos szabadalmakkal, szerzői jogokkal, márkanevekkel, (bejegyzett vagy nem bejegyzett) védjegyekkel, valamint bármely egyéb franchise- vagy licencjogokkal kapcsolatban. A Szoftvert a szerzői jogi törvények és nemzetközi egyezmények rendelkezései védik.

3. LICENC 
A Konica Minolta a jelen szerződés alapján nem kizárólagos, nem átruházható, korlátozott licencet biztosít Önnek, amely alapján Ön:
(i)	csak olyan számítógép(ek)re telepítheti a Szoftvert és használhatja, amelyhez az a termék csatlakozik belső hálózaton, amelyhez ezt a Szoftvert kifejlesztették;
(ii)	engedélyezheti a fent leírt számítógépek felhasználóinak a Szoftver használatát, feltéve, ha meggyőződik arról, hogy az összes ilyen felhasználó megfelel a jelen Szerződés feltételeinek;
(iii)	csak a saját vállalkozásának céljából vagy személyes célból használja a Szoftvert;
(iv)	egyetlen biztonsági másolatot vagy telepítőlemezt készíthet a Szoftverből, amellyel a Szoftver szokásos és rendeltetésnek megfelelő használatát támogatja;
(v)	átruházhatja harmadik fél részére a Szoftvert a jelen Szerződés és a Szoftverhez mellékelt dokumentáció egy-egy példányának átadásával, feltéve, hogy (a) ezzel egyidejűleg átadja a harmadik fél részére, vagy megsemmisíti a Szoftver összes egyéb, birtokában lévő példányát, (b) az ilyen tulajdonjog-átruházás megszünteti a Konica Minoltától kapott lincencengedélyt, és (c) meg kell győződnie róla, hogy a harmadik fél beleegyezett a jelen Szerződés feltételeibe, és azokat magára nézve kötelező érvényűnek ismeri el. Ha az érintett fél nem fogadja el a jelen rendelkezéseket és feltételeket, tilos részére átadni a Szoftver bármely másolatát.

4. KORLÁTOZÁSOK 
(1) Tilos a Konica Minolta előzetes írásbeli hozzájárulása nélkül:
(i) 	a Szoftver példányainak használata, másolása, módosítása, összefűzése vagy átruházása, kivéve az itt leírt módokon;
(i) 	a Szoftvert visszafordítani, visszafejteni vagy a belső felépítését bármilyen módon elemezni, a hatályos jogszabályok által megengedett esetek kivételével;
(iii) 	a Szoftver vagy bármilyen másolatának továbblízingelése, bérbeadása, lízingbe adása vagy terjesztése vagy
(iv) 	a Szoftverben található védjegyek, emblémák, szerzői jogok vagy egyéb saját figyelmeztetések, jelmagyarázatok, szimbólumok vagy címkék eltávolítása, használata vagy megváltoztatása.
(2) Tilos a Szoftvert exportálni bármely, a hatályos törvényeknek és bármely állam export előírásainak ellentmondó formában.

5. KORLÁTOZOTT GARANCIAVÁLLALÁS
A gyártó a Szoftvert a “látott állapot” szerint biztosítja, minden jótállás nélkül. A jelen szerződésben foglalt rendelkezések minden egyéb, kifejezett vagy vélelmezett garancia helyett értelmezendők és a Konica Minolta, leányvállalatai, valamint licencadói elhárítanak minden kifejezett vagy vélelmezett garanciát a Szoftverrel kapcsolatban, beleértve de nem korlátozva az eladhatóságra, az egy adott cél szerinti alkalmasságra és a harmadik fél jogainak megsértésére vonatkozó garanciákat. A garancia jelen korlátozása nem érinti az Ön hatályos jogszabályok által biztosított jogait. Amennyiben a hatályos törvények nem teszik lehetővé a garancia kizárását, a korlátozás Önre a törvény által megengedett legnagyobb mértékben érvényes.

6. A KÁRTÉRÍTÉS KORLÁTOZÁSA
A Konica Minolta, leányvállalatai, valamint a Konica Minolta licencadói semmilyen módon nem felelősek semminemű, a haszon elmaradásából, adatvesztésből, vagy bármely egyéb, a szoftver használatából, illetve a használat sikertelenségéből eredő közvetett, különleges, büntető, véletlen vagy következményes kárért, még abban az esetben sem, ha a Konica Minolta, leányvállalatai, hivatalos forgalmazói vagy licencadói figyelmét felhívták az ilyen káresemények bekövetkeztének lehetőségére, illetve nem felelős semmilyen harmadik fél követeléséből származó követelésért.

7. MEGSZÜNTETÉS
Ön bármikor megszüntetheti a jelen licencszerződést, amennyiben megsemmisíti a Szoftvert és annak valamennyi, az Ön birtokában lévő másolatát. Ez a megállapodás abban az esetben is megszűnik, ha Ön nem tartja be a benne foglalt feltételeket. Az ilyen megszűnést követően Ön köteles azonnal megsemmisíteni a Szoftver összes birtokában lévő példányát.

8. IRÁNYADÓ JOG
Ez a szerződés azon ország törvénykezésének hatálya alá esik, amelybe a termék az eredeti ügyfél részére kiszállításra került.

9. ELVÁLASZTHATÓSÁG
Ha bíróság vagy más illetékes joghatóság döntése érvényteleníti a jelen szerződés bármely részét vagy részeit, a fennmaradó részek továbbra is teljes mértékben hatályban maradnak, olyan módon mintha az érvénytelenített részek nem képezték volna részét.

10. MEGJEGYZÉS AZ EGYESÜLT ÁLLAMOK KORMÁNYZATÁHOZ TARTOZÓ VÉGFELHASZNÁLÓK RÉSZÉRE 
A Szoftver a 48 C.F.R. 2.101 (1995. október) rendelkezés értelmében egy "kereskedelmi tétel", amely a 48 C.F.R. 12.212 (1995. szeptember) rendelkezés értelmében egy "kereskedelmi számítógépes szoftverből" és egy "kereskedelmi számítógépes szoftver dokumentációjából" áll.  A 48 C.F.R. 12.212 és a 48 C.F.R. 227.7202 1-től 227.7202 4-ig terjedő szakaszai (1995. június) alapján, az Egyesült Államok kormányzati végfelhasználói csak a fentiekben biztosított jogok alapján szerezhetik be a Szoftvert.

ÖN ELISMERI, HOGY JELEN SZERZŐDÉST ÁTOLVASTA, ÉRTELMEZTE ÉS EGYETÉRT A FELTÉTELEIVEL. EGYIK FELET SEM KÖTELEZI OLYAN NYILATKOZAT, AMELY ELLENTÉTBEN ÁLL A JELEN SZERZŐDÉSBEN FOGLALT FELTÉTELEKKEL. A JELEN SZERZŐDÉS BÁRMELY MÓDOSÍTÁSA KIZÁRÓLAG ÍRÁSBAN ÉS A FELEK ILLETÉKES KÉPVISELŐINEK ALÁÍRÁSÁVAL ELLÁTVA ÉRVÉNYES.

