Лицензно споразумение с крайния потребител

МОЛЯ, ПРОЧЕТЕТЕ ВНИМАТЕЛНО ЛИЦЕНЗНОТО СПОРАЗУМЕНИЕ ПО-ДОЛУ, ПРЕДИ ДА ИЗТЕГЛЯТЕ, ИНСТАЛИРАТЕ ИЛИ ИЗПОЛЗВАТЕ СОФТУЕРА. ИЗТЕГЛЯНЕТО, ИНСТАЛИРАНЕТО ИЛИ ИЗПОЛЗВАНЕТО НА СОФТУЕРА ЩЕ СЕ СЧИТА ЗА ИМАЩО ЗАКОНОВА СИЛА ПРИЕМАНЕ ОТ ВАША СТРАНА НА ДОЛНИТЕ УСЛОВИЯ. АКО НЕ СТЕ СЪГЛАСНИ С ТЕЗИ УСЛОВИЯ, НЕ ИЗТЕГЛЯЙТЕ, ИНСТАЛИРАЙТЕ И НЕ ИЗПОЛЗВАЙТЕ СОФТУЕРА. 

1. СОФТУЕР 
"Софтуер" означава тази компютърна програма (софтуер), независимо от канала на разпространение, т.е. независимо дали е изтеглена на база, свободна от отчисления за продажби (което може да включва дигитално кодирани, четливи за машина, мащабируеми с адаптируем шрифт данни, кодирани в специален формат) или получена върху DVD или друг физически носител, заедно с всички кодове, методи, софтуерни инструменти, формат, дизайн, концепции, методи и идеи, свързани с компютърната програма и цялата документация, свързана с нея. 

2. АВТОРСКИ ПРАВА И ПРАВА НА ИНТЕЛЕКТУАЛНАТА СОБСТВЕНОСТ 
Това е лицензно споразумение, а не споразумение за продажба. Konica Minolta Business Solutions Europe GmbH ("Konica Minolta") притежава или има лиценз от други собственици ("Лицензодател на Konica Minolta") за авторски права и другите права на интелектуална собственост върху софтуера и всяко копие, направено от него, се запазва от Konica Minolta или лицензодателя на Konica Minolta. В никакъв случай настоящото споразумение няма да се счита като прехвърлящо авторско право и/или права на интелектуална собственост върху софтуера от Konica Minolta или лицензодателя на Konica Minolta към вас. С изключение на посоченото в настоящото споразумение вие не получавате никакви права за патенти, авторски права, търговски наименования, търговски марки (независимо дали регистрирани или нерегистрирани) или други права, франчайзи или лицензи по отношение на софтуера. Софтуерът е защитен от законите за авторското право и разпоредбите на международните договори.

3. ЛИЦЕНЗ 
Konica Minolta с настоящото ви дава, а вие се съгласявате да приемете неексклузивен, непрехвърляем и ограничен лиценз и вие можете:
(i)	да инсталирате и използвате софтуера само на вашия(те) компютър(ри), свързан през вътрешна мрежа с продукт, за който този софтуер е проектиран;
(ii)	да позволявате на потребителите на компютрите, описани по-горе, да използват софтуера, при положение че гарантирате, че всички такива потребители отговарят на условията на настоящото споразумение;
(iii)	да използвате софтуера само за ваши собствени обичайни бизнес или лични цели;
(iv)	да изготвите копие на софтуера сам оза архивни или инсталационни цлеи в подкрепа на нормалната употреба според предназначение на софтуера;
(v)	да трансферирате софтуера на друга страна чрез трансфериране на копие от настоящото споразумение и цялата документация заедно със софтуера, при положение, че (а) в същото време трябва да трансферирате на тази друга страна или да унищожите всички ваши други копия на софтуера, (б) този трансфер на собственост прекратява вашия лиценз от Konica Minolta и (в) трябва да гарантирате, че тази друга страна се е съгласила да приеме и да се обвърже с условията на настоящото споразумение. Ако тази друга страна не приеме тези условия, то вие не трябва да трансферирате копие на софтуера.

4. ОГРАНИЧЕНИЯ 
(1) Без предварително писмено съгласие на Konica Minolta не трябва да правите следното:
(i) 	да използвате, копирате, променяте, сливате или трансферирате копия на софтуера, освен ако не е предвидено в настоящото;
(ii) 	да извършвате обратен инженеринг, обратно сглобяване, обратно компилиране или по какъвто и да е друг начин да анализирате софтуера, освен по разрешените по закон начини;
(iii) 	да подлицензирате, да отдавате или взимате под наем или да дистрибутирате софтуера или копия от него или
(iv) 	да отстранявате, използвате или променяте търговска марка, лого, авторско право или други уведомления, легенди, символи или етикети за собственост в софтуера.
(2) Вие се съгласявате, че няма да експортирате софтуера под каквато и да е форма, ако това нарушава приложимите закони и рапзоредби относно експортния контрол на която и да е страна.

5. ОГРАНИЧЕНИ ГАРАНЦИИ
Софтуерът ви се предоставя "в състоянието, в което е", без каквито и да е гаранции. Изричните условия на настоящото споразумение заместват всички други гаранции, изрични или подразбиращи се и Konica Minolta, нейните дъщерни компании и лицензодателят на Konica Minolta отказват всякакви гаранции по отношение на софтуера, изрични или подразбиращи се, включително, но без ограничение, подразбиращи се гаранции за продаваемост, пригодност за конкретна цел и ненарушаване на права на трета страна. Отказът от гаранция по настоящото не засяга вашите законови права. В случай на отказ, който не е разрешен от приложимото право, отказът ще се прилага към вас само в максималната разрешена от закона степен.

6. ОГРАНИЧЕНИЕ НА КОМПЕНСАЦИИТЕ
В никакъв случай Konica Minolta, нейните дъщерни компании или лицензодателят на Konica Minolta няма да са отговорни за загубени печалби, загубени данни или други индиректни, специални, наказателни, инцидентни или последващи щети, които произтичат от употребата или невъзможността да се използва софтуера, дори и ако Konica Minolta, нейните дъщерни компании, нейните оторизирани редистрибутори или лицензодателят на Konica Minolta са информирани за възможността от такива щети или за иск от ваша страна, който се базира на иск на трета страна.

7. ПРЕКРАТЯВАНЕ
Можете да прекратите настоящия лиценз по всяко време като унищожите софтуера и всички негови копия. Настоящото споразумение също така ще се прекрати, ако не спазвайте някое от условията по него. При такова прекратяване трябва незабавно да унищожите всички копия на софтуера, които притежавате.

8. ПРИЛОЖИМО ПРАВО
Настоящото споразумение ще се урежда от законите на страната, в която е извършена доставката до оригиналния клиент.

9. ЧАСТИЧНА НЕДЕЙСТВИТЕЛНОСТ
В случай, че някоя част или части от настоящото споразумение се сметнат за незаконни или невалидни от съд или административен орган с компетентна юрисдикция, това решение няма да засегне останалите части от настоящото споразумение и те ще останат в пълна сила и ефект, все едно частта или частите, които са определени като незаконни или невалидни, не са били включвани.

10. УВЕДОМЛЕНИЕ ДО КРАЙНИТЕ ПОТРЕБИТЕЛИ ОТ ПРАВИТЕЛСТВОТО НА САЩ 
Софтуерът е "търговски елемент" според дефинираното в 48 C.F.R. 2.101 (октомври 1995), състоящ се от "търговски компютърен софтуер" и "документация на търговския компютърен софтуер", както тези термини са използвани в 48 C.F.R. 12.212 (септември 1995).  Съгласно 48 C.F.R. 12.212 и 48 C.F.R. 227.7202-1 до 227.7202-4 (юни 1995) всички крайни потребители от правителството на САЩ ще получат софтуера само с изложените там права.

ВИЕ ПОТВЪРЖДАВАТЕ, ЧЕ СТЕ ПРОЧЕЛИ НАСТОЯЩОТО СПОРАЗУМЕНИЕ, РАЗБИРАТЕ ГО И СТЕ СЪГЛАСНИ ДА СЕ ОБВЪРЖЕТЕ С НЕГОВИТЕ УСЛОВИЯ. НИКОЯ СТРАНА НЯМА ДА СЕ ОБВЪРЗА С ДРУГИ ЗАЯВЛЕНИЯ ИЛИ ТВЪРДЕНИЯ, КОИТО НЕ СЪОТВЕТСТВАТ С УСЛОВИЯТА НА НАСТОЯЩОТО СПОРАЗУМЕНИЕ. НИКАКВО ИЗМЕНЕНИЕ ПО НАСТОЯЩОТО СПОРАЗУМЕНИЕ НЯМА ДА Е В СИЛА, АКО НЕ Е В ПИСМЕНА ФОРМА И НЕ Е ПОДПИСАНО ОТ НАДЛЕЖНО УПЪЛНОМОЩЕНИ ПРЕДСТАВИТЕЛИ НА ВСЯКА СТРАНА.

